stanford-oval/wikipedia huggingface dataset:
אישה קשה

| --- | --- |

 סינגל בביצוע ג'יין בורדו ואקו
 יצא לאור:  7 בפברואר 2021
 פורמט:  הזרמת מוזיקה • הורדה דיגיטלית
 סוגה:  ראפ
 שפה:  עברית
 אורך:  3:18
 חברת תקליטים:  טדי הפקות
 כתיבה:  דורון טלמון, אקו
 לחן:  דורון טלמון
 הפקה:  דורון טלמון, מתי גלעד, עומרי אמדו
"אישה קשה" הוא סינגל של להקת ג'יין בורדו והראפרית אקו שיצא לאור ב-7 בפברואר 2021.
רקע וכתיבה

השיר נכתב בידי דורון טלמון סולנית להקת ג'יין בורדו, בשיתוף פעולה עם הראפרית אקו. טלמון הלחינה את השיר, ובן-זוגה מתי גלעד הפיק ועיבד אותו יחד עם עומרי אמדו.
השיר הוא שיר מחאה פמיניסטי המוחה כנגד ציפיות של גברים מנשים. על הרקע לכתיבת השיר סיפרה טלמון: ”הזמינו אותנו להופיע באירוע חברה. באנו והמנכ”ל העיר לי על מה שלבשתי. הייתי בהיריון ולבשתי אחלה בגדים — אבל לא כמו שהוא ציפה. לאף מוזיקאי גבר לא היו מעירים על איך שהוא עולה לבמה. הכל יחד הוביל אותי לכך שרציתי להגיד שכבר אין לי בושה ולא אכפת לי אם יגידו שאני אישה קשה. רציתי לשנות משהו בתרבות עם השיר הזה, שזה יהיה משהו חיובי — מין הפוך על הפוך, כאילו כן, אני אישה קשה במובן של קשוחה”.
השיר שוחרר בצירוף קליפ שבוים בידי עומר אלוני.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 6 |  |
הערות שוליים

↑  מאיה נחום שחל, סולנית ג'יין בורדו: “כן, אני אישה קשה", באתר כלכליסט, 12 במאי 2021
↑  מדיה פורסט, ‏7 במרץ 2021
איצ'ה מנחם

יצחק (איצ'ה) מנחם (26 ביולי 1939 - 18 ביוני 2014) היה כדורגלן ומאמן כדורגל ישראלי ששיחק בהפועל תל אביב. כיהן כיושב ראש ההתאחדות לכדורגל בישראל בשנים 2003–2007.
ביוגרפיה

מנחם נולד ב-1939 בתל אביב. בנעוריו למד בבית ספר לדוגמה ובגימנסיה גאולה, והיה חבר בתנועת הנוער העובד. בצה"ל שירת בחיל התותחנים.
את קריירת הכדורגל שלו החל בקבוצות הילדים של מכבי תל אביב, תחילה כשוער ולאחר מכן כחלוץ. כשהיה בן 14 עבר לשחק במחלקת הנוער של היריבה העירונית, הפועל תל אביב. עם קבוצת הנוער של המועדון, במדיה שיחק לצידו של גדעון טיש, זכה בטורניר בינלאומי לנוער שנערך בניקוסיה, ובמשחק הראשון של הקבוצה בטורניר, נגד צ'טינקאיה טורק, הבקיע את שער הניצחון. בעונת 1956/1957 הועלה על ידי המאמן איוואן יאזבנצ'יק לשחק בקבוצה הבוגרת, ותופקד כקשר ימני. הופעת הבכורה שלו הייתה במחזור החמישי מול מכבי נתניה ושערו הראשון היה מול מכבי יפו. בעונה זו זכה עם הקבוצה באליפות השישית בתולדותיה, וב-1961 זכה עמה בגביע השישי בתולדותיה. בסך הכול רשם 72 הופעות וכבש 12 שערים במדי הפועל תל אביב עד לפרישתו בסוף עונת 1961/1962.
לאחר פרישתו ממשחק והחל מ-1963 שימש מנהל, מאמן ויושב ראש הפועל תל אביב. כמו כן, מילא תפקידים מרכזיים בהנהלת ההתאחדות לכדורגל בישראל ובהנהלת הוועד האולימפי בישראל. בין היתר, שימש גזבר ההתאחדות ויושב ראש הוועדה המקצועית שלה.
בשנת 2003 נבחר להחליף את גברי לוי ולכהן בתפקיד היושב ראש ה-14 של ההתאחדות לכדורגל. הוא נבחר לתפקיד כמועמד מטעם מרכז הפועל, לאחר שמרכזי מכבי ובית"ר לא הציבו מולו מועמד מתחרה. בתקופת כהונתו רשמה הנבחרת הצעירה הישג היסטורי, כשהעפילה לאליפות אירופה בהולנד לאחר ניצחון כפול על נבחרת צרפת. כמו כן, בתקופתו מונה דרור קשטן למאמן נבחרת ישראל, לאחר עזיבתו של אברהם גרנט. ב-2007 החליף אותו בתפקיד אבי לוזון.
במקביל לעיסוקיו בתחום הכדורגל, ב-1961 התקבל כחבר בקואופורטיב אגד, תחילה כנהג, ולאחר מכן מילא שורה של תפקידים בכירים, בהם מנהל אגף התנועה הארצי, מנהל אגף כוח אדם, מנהל המשק והרכש, חבר המזכירות וסגן וממלא מקום יו"ר אגד. כמו כן כיהן כיושב ראש החברות "שלב" ו"הארגז".
בשנת 2007 קיבל את תואר יקיר העיר חולון, בה התגורר עם משפחתו החל משנת 1963. מנחם נפטר בגיל 75, ב-18 ביוני 2014, לאחר מאבק במחלת הסרטן. הותיר אחריו אישה, בן, בת ונכדים.
הערות שוליים

↑  יצחק איצ'ה מנחם, יקיר העיר חולון, ביטאון תמיד תותחן מס' 57, ספטמבר 2014
↑  איצ'ה מנחם, באתר עיריית חולון
אחוז הצלה

אחוז הצלה הוא נתון סטטיסטי בענפי ספורט שונים שמבקיעים שערים שעוקבים אחר הצלות כסטטיסטיקה.
בהוקי קרח, לקרוס ובכדורגל, זהו נתון המייצג את אחוז החבטות לשער שהשוער עוצר. זה מחושב על ידי חלוקת מספר ההצלות במספר הכולל של חבטות לשער.
למרות שהנתון הוא אחוז, הוא מוצג לעיתים קרובות כשבר עשרוני בצפון אמריקה, באותו אופן כמו ממוצע חבטות בבייסבול. לפיכך, 933. פירושו שהשוער הציל 93.3 אחוזים מכל החבטות נגדו. בהוקי קרח בינלאומי, כמו אליפות העולם של IIHF, אחוז הצלה מתבטא כאחוז רגיל, כמו 90.5%.
הערות שוליים

↑  Vollman, Rob (2018). "Goaltenders". Stat Shot: A Fan's Guide to Hockey Analytics. Toronto: ECW Press. ISBN 978-1-77305-250-2.
↑  Kelley, Jane (2010). It's a Numbers Game. Wellington, New Zealand: South Pacific Press. p. 25. ISBN 978-1-60457-879-9.
↑  Frederick, Shane (2012). Hockey: The Math of the Game. Sports Illustrated Kids. North Mankato, Minnesota: Capstone Press. p. 27. ISBN 978-1-4296-7321-1.
אישה שאין לה וסת

ערך זה עוסק במונח בהלכה היהודית. אם התכוונתם למונח רפואי, ראו .
בהלכה, אישה שאין לה וסת היא אישה שאין לה מחזור חודשי סדיר. אישה כזו עשויה לקבל וסת במהלך קיום יחסי אישות, וכך היא ובעלה עלולים לעבור על איסור כרת בשוגג.
בברייתא

בברייתא מופיעה מחלוקת תנאית בקשר למעמדה של אישה כזו בהלכה ובמשפט העברי.
אשה שאין לה וסת אסורה לשמש ואין לה לא כתובה ולא פירות ולא מזונות ולא בלאות, ויוציא ולא מחזיר עולמית, דברי רבי מאיר. רבי חנינא בן אנטיגנוס אומר: משמשת בשני עדים, הן עיוותיה הן תיקוניה. ומשום אבא חנן אמרו: אוי לו לבעלה.
בתלמוד הוסבר כי קיימות שלוש שיטות בדינה של אישה שאין לה וסת:
לפי דעת רבי מאיר, אישה שאין לה וסת אסור לה לקיים יחסי אישות עם בעלה שמא תכשיל אותו באיסור נידה, ומכיוון שכך מותר לבעלה לגרש אותה ללא מתן כתובה זאת כיוון שכל אישה שאין אפשרות לקיים עמה יחסי אישות מותר לבעלה לגרש אותה ללא כתובה, שהרי נשאה גם על מנת שיוכל לקיים עימה יחסי אישות.
רבי חנינא בן אנטיגנוס, לעומת זאת, קובע שאסור לבעל כזה לגרש אותה ללא כתובה, אך היא חייבת לבדוק את עצמה לפני קיום יחסי אישות כדי שתדע שאינה טמאה באותו רגע, ולאחריהם כדי שתדע האם נכשלה והכשילה את בעלה באיסור נידה, וידעו לנהוג דיני טומאה בהתאם.
לדעתו של אבא חנן קיימות שתי פרשנויות בתלמוד: לפי אחת מהן, דבריו נאמרו כסיום וכהמשך לפסקו של רבי חנינא בן אנטיגנוס שאסור לבעלה של אישה כזו לגרשה ואם יגרשה הוא חייב לשלם לה דמי כתובה, ולכן אומר ש"אוי לו לבעלה" שהיא עלולה להכשיל אותו, ולפי פרשנות אחרת, ייתכן שהוא סבור בפן ההלכתי כדעת רבי מאיר שבעלה חייב לגרשה, אך בפן המשפטי הוא חולק עליו וסובר שהוא חייב לתת לה כתובה ולכן "אוי לו לבעלה". ההלכה נפסקת, כפי שמסר רב יהודה בשם שמואל - כרבי חנינא בן אנטיגנוס.
בברייתא > בתלמוד

במקום אחר בתלמוד הוזכרה דעתו של שמואל, גם היא בשם רב יהודה שמה שהוזכר במשנה שיש חיוב לאישה לבדוק את עצמה לפני תשמיש המיטה ולאחריה הוא לגבי אישה שעסוקה בשמירה על מאכלים שיש לאוכלם בטהרה, ש"מיגו" (מתוך) שחלים עליה חיובי בדיקה לטהרה, חלים עליה דינים אלו גם ככל הנוגע לתשמיש המיטה.
פסק אחר בנושא הוא של רבי ירמיה שקובע שאישה שאינה עסוקה בטהרות אינה חייבת לבדוק את עצמה, גם אם היא אישה שיש לה וסת.
חכמי התלמוד דנים בסתירה שבין שני הפסקים, ובתלמוד מובאת התשובה ”מאן דמתני הא לא מתני הא”. בהקשר לתשובה זו קיימים מספר פירושים:
פירושו של רש"י, שרב יהודה הקובע שהאישה חייבת בדיקה - מתייחס לאישה שעוסקת בטהרות, וגם מה שרב יהודה פוסק בשם שמואל כרבי חנינא בן אנטיגנוס שקיים חיוב בדיקה הוא רק לעניין טהרות, כך שההלכה היא שאישה שיש לה וסת ואינה עסוקה בטהרות אינה חייבת בדיקה. את כפילות הפסק מפרשת הגמרא ש"מאן דמתני הא לא מתני הא", -כל אחד מאלו שמסרו את שני הפסקים לא ידע מהפסק השני.
הר"ן מוסיף על כך שברור שרבי חנינא בן אנטיגנוס עצמו מחייב בדיקה בכל אישה שאין לה וסת, וכוונת חכמי התלמוד היא שרב יהודה פוסק בשם שמואל הלכה כרבי חנינא בן אנטיגנוס רק לעניין חיוב בדיקה בטהרות, אך לא לעניין חיוב בדיקה בכל אישה שאין לה וסת. לדבריו, שמואל חולק על שני התנאים האוסרים על אישה שאין לה וסת לקיים יחסי אישות, והוא מסתמך על המשנה הקובעת ”כל הנשים בחזקת טהרה”.
פירושו של הרמב"ם ששני הפסקים של רב יהודה בשם שמואל חלוקים ביניהם ומדובר במחלוקת בין מוסרי השמועות, ואכן לפי השמועה הפוסקת כרבי חנינא בן אנטיגנוס, כל אישה שאין לה וסת אסורה לשמש עד שתבדוק את עצמה לפני קיום יחסי האישות ותראה שאינה טמאה. וכן אכן נפסק לפי הרמב"ם להלכה ודעתו מובאת בשמו בשולחן ערוך (אך אין נוהגים כך מכיוון שאינה מובאת כדיעה סתמית אלא כחומרא אפשרית לרוצה להחמיר). הר"ן קובע כי הפירוש הזה הוא הסביר ביותר בדברי הברייתא.
פירושו של הרי"ף, המפרש כדברי רש"י שלהלכה נפסק שאישה שיש לה וסת אינה צריכה בדיקה. אך לרי"ף פירוש ייחודי ועצמאי בפירוש דבריו של רבי חנינא שאמר ”משמשת בשני עדים והן הן עיוותיה והן הן תיקוניה”, ולדבריו הכוונה היא, שעל כל אישה שאין לה וסת לבדוק את עצמה בשלוש הפעמים הראשונות שהיא מקיימת יחסי אישות, ואם תמצא טהורה בשלוש פעמים אלו - יתברר שאינה רואה מחמת תשמיש, ואם תמצא טמאה, יתברר שהיא אסורה לנצח לבעל זה ודינה ככל רואה מחמת תשמיש עד שתבדוק את עצמה כמפורט.
הר"ן מסביר כי לפי שיטת הרי"ף, בכל אישה שאין לה וסת נראה שהווסת מגיע בגופה לא לפי זמנים קבועים - כאישה שיש לה וסת, אלא לפי מקרים חיצוניים כמו קפיצות או אכילות וכיוצא בהן, ולכן עלינו לחשוש גם שמא היא רואה מחמת תשמיש, וקיום יחסי האישות משפיע על מחזור הדם וגורם לה שיצא דם נידה מגופה.
פירושו של הרי"ף נפסק להלכה בשולחן ערוך, וכן המנהג.
הערות שוליים

↑  תלמוד בבלי, מסכת נידה, דף י"ב, עמוד א'
↑  תלמוד בבלי, מסכת נידה, דף י', עמוד א'
↑  תלמוד בבלי, מסכת נידה, דף ט"ו, עמוד א'
↑  משנה תורה לרמב"ם, ספר קדושה, הלכות איסורי ביאה, פרק ד', הלכה ט"ז.
↑  שולחן ערוך, יורה דעה, סימן קפ"ו, סעיף ב'
↑  רי"ף על מסכת שבועות דף ב' ור"ן שם
| נידה |
| --- | --- | --- |
| סוגי ראיות ודמים | נידה • זבה קטנה-שומרת יום כנגד יום • זבה גדולה - שבעה נקיים • כתם (נידה) • הרגשת נידה • דם בתולים • דם חימוד • דם קישוי • דם טוהר |  |
| דיני הוסתות | פרישה סמוך לווסת • וסת קבוע • וסת שאינו קבוע • עונה בינונית • וסת ההפלגה • וסת החודש • וסת השבוע • וסת השעות • וסת הדילוג • וסת הגוף • וסת הסירוג • וסת האונס • רואה מחמת תשמיש • ימי המבוכה |  |
| דיני הנידה | איסור משכב עם נידה • הרחקות הנידה • בועל נידה |  |
| פרישה סמוך לווסת | עונת אור זרוע • עונת חוות דעת • עונת אבי עזרי |  |
| טהרת הנידה | בדיקת עד • הפסק טהרה • מוך דחוק • שבעה נקיים • ליל טבילה • חפיפה לפני טבילה • טבילה • סתירת שבעה נקיים • פולטת שכבת זרע • חומרא דרבי זירא |  |
| שונות | חופת נידה • מסולקת דמים • עד בדיקה • מסכת נידה • ברייתא דמסכת נדה • בודקת טהרה |  |
אוניברסיטת יורק (קנדה)

| --- | --- |


 אוניברסיטה
 מוטו:  "Redefine the possible" ("להגדיר מחדש את האפשרי")
 תקופת הפעילות:  1959–הווה (כ־65 שנים)
 מייסדים:  Murray G. Ross 
 בעלי תפקידים
 נשיא:  Rhonda Lenton
 סגל:  7,000
 סטודנטים
 :  כ-50,000
 שונות
 הון עצמי:  160 מיליון דולר
 כינוי קבוצת הספורט:  "ליונס" (האריות)
 מיקום
 מיקום:  טורונטו, אונטריו, קנדה
 מדינה:  קנדה קנדה
 קואורדינטות:  43°46′23″N 79°30′13″W﻿ / ﻿43.773055555556°N 79.503611111111°W﻿ / 43.773055555556; -79.503611111111
 www.yorku.ca
  (למפת טורונטו מוגדלת) אוניברסיטת יורק(למפת טורונטו רגילה) אוניברסיטת יורק
 
הכניסה לקמפוס המרכזי
אוניברסיטת יורק (באנגלית: York University) היא אוניברסיטה הנמצאת בטורונטו, אונטריו, קנדה. בשטחה היא האוניברסיטה הגדולה בקנדה והשלישית בגודלה במספר הסטודנטים. באוניברסיטה לומדים יותר מ-50,000 סטודנטים ועובדים בה כ-7,000 עובדים ומרצים. לאוניברסיטה 190,000 בוגרים ברחבי העולם. לאוניברסיטה שני קמפוסים: קיל קמפוס, המרכזי מבין השנים הנמצא בצפון מרכז טורונטו, וגלנדון קמפוס הקטן יותר ובו הלימודים בעיקר בצרפתית. האוניברסיטה חברה באיגוד של אוניברסיטאות חבר העמים הבריטי.
יותר מ־5 אחוז מהסטודנטים באוניברסיטה הם יהודים, משום קרבתה של האוניברסיטה לאזור צפון טורונטו בו מתגוררים יהודים רבים. האוניברסיטה מציעה תוכנית לימודים מגוונת בתחומי מדעי היהדות.
היסטוריה

האוניברסיטה נוסדה ב-1959 בעקבות 'חוק יורק' שנחקק על ידי ממשלת אונטריו. אוכלוסיית טורונטו גדלה במהירות, והאוניברסיטה הוותיקה והיחידה בעיר, באותו זמן, אוניברסיטת טורונטו, לא סיפקה את הביקוש הגואה ללימודים אקדמיים. החוק הקצה כספים לבנית אוניברסיטה חדשה בצפון טורונטו.
השיעור הראשון נערך בספטמבר 1960 בבניין בקמפוס אוניברסיטת טורונטו עם 76 תלמידים. באביב 1961 האוניברסיטה עברה לקמפוס גלנדון, והתמקדה בעיקר במדעי הרוח ובשיעורים למבוגרים. ב-1965 עברה האוניברסיטה לבנינים חדשים בקמפוס קיל שנבנה בגבול הצפוני של העיר. בתחילה נמתחה ביקורת מצד רבים על הסגנון הברוטליסטי של המבנים הראשונים. מאז נבנו מבנים רבים נוספים בקמפוס בשלל סגנונות אדריכליים ביניהם בניין וורי הול, מרכז הסטודנטים, המבנה לאומנות, קניון ובניין למדעי המחשב. על שטח האוניברסיטה נמצא גם אצטדיון טניס שבו נערך טורניר בינלאומי מדי שנה. כיום, בעקבות התפתחות טורונטו רבתי, האוניברסיטה נמצאת במיקום מרכזי ומושכת אליה סטודנטים רבים מהפרברים. בשנת 2017 הוקמו שתי תחנות רכבות תחתית בקמפוס.
בוגרים מפורסמים של האוניברסיטה הם ג'ם פלרטי, שר האוצר של קנדה, ג'ון טורי, לשעבר ראש המפלגה השמרנית באונטריו וארני איווס, לשעבר ראש-ממשלת אונטריו.
לימודים

לאוניברסיטה 11 פקולטות ובהן הפקולטה לרפואה, שנפתחה ב-2006. הפקולטה כוללת את בית הספר לניהול רפואי, בית ספר לקניסיאולוגיה ומדעי הרפואה, בית ספר לאחיות, והמחלקה לפסיכולוגיה. מספר מגמות מוצעות בכמה פקולטות בו זמנית. לדוגמה, הפקולטה למדעי הרוח, הפקולטה למדע והנדסה, פקולטת אטקינסון וקולג' גלנדון מחזיקים כל אחד במחלקה נפרדת למתמטיקה. בית הספר למנהל עסקים על שם שוליק מציע תואר MBA בינלאומי - הראשון מסוגו בקנדה. בית ספר זה נחשב לאחד מבתי הספר המובילים בתחום בקנדה ובעולם. בית ספר למנהל בפקולטת אטקינסון מפעיל תוכנית לתואר ראשון במנהל עסקים.
הפקולטה ללימודי מוסמכים היא הפקולטה השנייה בגודלה בתחום באונטריו ומציעה תארים שונים במגוון נושאים, לדוגמה פסיכולוגיה, שהיא תוכנית הלימודים הגדולה ביותר בקנדה לתואר שני. האוניברסיטה נחשבת לטובה במיוחד במדעי החברה. הפקולטה למדעי הרוח היא הגדולה ביותר בקנדה. מחלקת מדע המדינה נחשבת אחת המחלקות הטובות ביותר בקנדה על פי הירחון מקלינ'ס. המחלקה להיסטוריה מציעה קורסים רבים בהיסטוריה קנדית. בית הספר ללימודי נשים ביורק, הוא בין הוותיקים ביותר בתחום ומציע את המספר הרב ביותר והמגוון ביותר של קורסים, חלקם בצרפתית. המרכז ללימודים גרמניים ולימודים אירופיים פועל במשותף בין האוניברסיטה של מונטריאול ואוניברסיטת יורק והוקם על ידי ארגון החלפת הסטודנטים הגרמני.
הפקולטה לאומנות מציעה מספר גדול של תוכניות לימודים, מלימודי מוזיקה ללימודי תרבות. תואר ראשון בעיצוב מוענק בשיתוף עם קולג' שרידן. הפקולטה בחינוך ידועה בניסיון ההוראה הרב שהיא מעניקה לסטודנטים שלה. בית הספר למשפטים על שם אוסגוד הוא הגדול ביותר ובין העתיקים ביותר בקנדה ונהנה מיוקרה רבה. בית הספר עבר ממשכנו במרכז העיר לקמפוס בשנת 1969 בעקבות דרישה שכל בית ספר למשפטים יהיה חלק מאוניברסיטה.
אף על פי שהנדסה היא תוכנית חדשה יחסית באוניברסיטה, האוניברסיטה הציעה תוכניות הקשורות להנדסה כבר זמן רב דרך הפקולטה למדעים, הידועה היום כפקולטה למדעים והנדסה. האוניברסיטה מתמחה בפרויקטים הקשורים לחלל, ומציעה התמחות מיוחדת לתואר ראשון במדעי התקשורת והחלל וזוג טלסקופי חלל קטנים בקמפוס הראשי. המרכז למחקר הראיה פיתח "חדר מציאות מדומה" כדי לחקור מיקום מרחבי ותפיסה של כוח המשיכה ותנועה. סוכנות החלל הקנדית והמוסד למחקר רפואה וחלל משתמשים במחקר זה כדי לשפר את האוריינטציה של אסטרונאוטים בסביבה של מיקרוגרביטציה. החדר מכיל שישה קירות ועשוי מאותה זכוכית שהשתמשו בה לבנית מגדל הסי אן. הקירות, הרצפה והתקרה מציגים תמונת מחשב המאפשר ביצוע ניסויים.
ספריות

שש הספריות ביורק מכילות כשניים וחצי מיליון ספרים ויותר מ-13,000 עיתונים אלקטרוניים. בית הספר למשפטים על שם אוסגוד מכיל את ספרית המשפטים הגדולה ביותר בחבר העמים הבריטי.
הערות שוליים

↑  Jewish Learning webite
| --- | --- |
בקרת זהויות :  NLI: 987007270161205171  PLWABN: 9812403724305606  BIBSYS: 2027158  BnF: cb119992849 (data)  GND: 5073203-1  ISNI: 0000 0004 1936 9430  LCCN: n80002401  LNB: 000111107  MusicBrainz: ef1a81d7-cd3e-42ed-bca5-4ce3d90c0db7  NKC: kn20081120012  NLA: 36140194  RERO: 02-A000192084  SNAC: w61z983v  SUDOC: 132943727  Trove: 1219033  VIAF: 152094426   WorldCat (עם VIAF): 152094426 
הכיכר הראשית
מעונות הסטודנטים באוניברסיטה
אילמר ריפאלו

אילמר ריפאלו (בשוודית: Ilmar Reepalu; נולד ב-11 באוקטובר 1943) הוא פוליטיקאי שוודי ממוצא אסטוני.
ביוגרפיה

ריפאלו נולד בלאנה שבאסטוניה, בעקבות כיבוש הכוחות הסובייטים באסטוניה ב-1944 ברחה משפחתו לשוודיה.
דרכו הפוליטית החלה ב-1958 שהחל להיות פעיל במפלגת הפועלים הסוציאל-דמוקרטית של שוודיה.
הוא שירת בחיל האוויר השוודי, לאחר מכן עבר לגטבורג שם סיים תואר בהנדסה אזרחית.
בין 1970–1973 עבד בחברת בנייה, ב-1973 הועסק על ידי עיריית מאלמה כמתכנן ערים.
ב-1995 החל לכהן כראש עיריית מאלמה.
במהלך כהונתו כראש עיר התפתחה מאלמה לעיר משגשגת עם תעשיית היי טק מפותחת.
ב-2010 נרשמה עלייה חדה בשיעור התקריו האנטישמיות במאלמה.
הוא הצהיר כי אינו מקבל את הציונות ובראיון עימו האשים את היהודים במאלמה על תמיכתם בישראל והביע ביקורת על התנהלות ישראל בעזה.
ב-2010 היה מועמד לפרס "World Mayor" המוענק לראשי ערים ברחבי העולם, מועמדותו לפרס ספגה ביקורת על ידי מרכז שמעון ויזנטל.
הערות שוליים

↑  ניק מאו , סאנדיי טלגרף, למה היהודים בורחים מעיר קטנה בשוודיה?, באתר nrg‏, 27 בפברואר 2010
אית'ן הורבאט

אית'ן שאה הורבאט (באנגלית: Ethan Shea Horvath; נולד ב-9 ביוני 1995 בהיילנד רנץ' שבקולורדו, ארצות הברית) הוא כדורגלן אמריקאי-הונגרי המשחק בעמדת השוער בקבוצת קארדיף סיטי מהפוטבול ליג צ'מפיונשיפ ובנבחרת ארצות הברית.
קריירת מועדונים

הורבאט גדל במחלקת הנוער של ריאל קולורדו, ובשנת 2013 עבר למולדה מליגת העל הנורווגית. ב-16 במאי 2015 ערך את הופעת הבכורה שלו בקבוצה הבוגרת של המועדון, כשנכנס כמחליף בתיקו 3-3 נגד סטאבק במסגרת המחזור התשיעי בליגה לעונת 2015. בסך הכל ערך 39 הופעות ליגה במדי המועדון.
ב-3 בינואר 2017 חתם הורבאט על חוזה לארבע עונות וחצי בקלאב ברוז' מליגת העל הבלגית. ב-5 במאי ערך את הופעת הבכורה שלו במועדון, בניצחון 1–3 על שרלרואה במסגרת הליגה. בסך הכל ערך 51 הופעות ליגה במדי המועדון.
ב-13 ביולי 2021 חתם הורבאט בנוטינגהאם פורסט מהפוטבול ליג צ'מפיונשיפ. ב-15 בספטמבר ערך את הופעת הבכורה שלו במועדון, בהפסד 0–2 למילדסברו במסגרת המחזור השביעי בליגה לעונת 2021/2022. הוא ערך שבע הופעות ליגה בעונה זו, בה העפילה נוטינגהאם פורסט לפרמייר ליג.
ב-2 ביולי 2022 הושאל הורבאט למשך עונה אחת ללוטון טאון מהפוטבול ליג צ'מפיונשיפ. ב-30 ביולי ערך את הופעת הבכורה שלו במועדון, בתיקו 0-0 נגד ברמינגהאם סיטי במסגרת המחזור הראשון בליגה לעונת 2022/2023.
נבחרות ארצות הברית

בחודש יוני 2016 נכלל הורבאט בסגל נבחרת ארצות הברית בטורניר קופה אמריקה 2016. ב-7 באוקטובר 2016 ערך את הופעת הבכורה שלו בנבחרת, בניצחון 0–2 על נבחרת קובה במשחק ידידות.
נכלל בסגל נבחרת ארצות הברית לטורניר מונדיאל 2022 ולקופה אמריקה 2024.
תארים

אליפות נורווגיה (1): 2014
הגביע הנורווגי (1): 2014
אליפות בלגיה (3): 2017/2018, 2019/2020, 2020/2021
הסופר קאפ הבלגי (1): 2018
ליגת האומות של צפון אמריקה (2): 2019/2020, 2023/2024
הערות שוליים

↑  Ethan Horvath naar Club Brugge באתר הרשמי של קלאב ברוז', 3 בינואר 2017 (בהולנדית)
↑  FIRST SUMMER SIGNING CHECKS IN באתר הרשמי של נוטינגהאם פורסט, 14 ביולי 2021 (באנגלית)
↑  HORVATH JOINS LUTON ON LOAN באתר הרשמי של נוטינגהאם פורסט, 2 ביולי 2022 (באנגלית)
↑  Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית)
↑  BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)
| נבחרת ארצות הברית – קופה אמריקה 2016 |
| --- | --- | --- |
|  1 גוזאן •  2 ידלין •  3 בירנבאום •  4 בראדלי •  5 ביזלר •  6 ברוקס •  7 ווד •  8 דמפסי •  9 זארדס •  10 נאגבה •   11 בדויה •  12 הווארד • 13 ג'ונס •  14 אורוסקו • 15 בקרמן • 16 קיטשן • 17 פוליסיק • 18 וונדולובסקי • 19 זוסי • 20 קמרון • 21 קאסטייו • 22 הורבאט • 23 ג'ונסון • מאמן: קלינסמן |  1 גוזאן •  2 ידלין •  3 בירנבאום •  4 בראדלי •  5 ביזלר •  6 ברוקס •  7 ווד •  8 דמפסי •  9 זארדס •  10 נאגבה •   11 בדויה •  12 הווארד • 13 ג'ונס •  14 אורוסקו • 15 בקרמן • 16 קיטשן • 17 פוליסיק • 18 וונדולובסקי • 19 זוסי • 20 קמרון • 21 קאסטייו • 22 הורבאט • 23 ג'ונסון • מאמן: קלינסמן | ארצות הברית |
| נבחרת ארצות הברית – מונדיאל 2022 |
| --- | --- | --- |
|  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר |  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר | ארצות הברית |
| נבחרת ארצות הברית – קופה אמריקה 2024 |
| --- | --- | --- |
|  1 טרנר •  2 קרטר-ויקרס •  3 ריצ'רדס •  4 אדמס •  5 א. רובינסון •  6 מוסא •  7 ריינה •  8 מקני •  9 פפי •  10 פוליסיק •   11 ארונסון •  12 מ. רובינסון • 13 רים •  14 דה לה טורה • 15 קרדוסו • 16 מור • 17 טילמן • 18 הורבאט • 19 רייט • 20 באלוגון • 21 ואה • 22 סקאלי • 23 לונד • 24 מקנזי • 25 ג'ונסון • 26 סרג'נט • מאמן: ברהלטר |  1 טרנר •  2 קרטר-ויקרס •  3 ריצ'רדס •  4 אדמס •  5 א. רובינסון •  6 מוסא •  7 ריינה •  8 מקני •  9 פפי •  10 פוליסיק •   11 ארונסון •  12 מ. רובינסון • 13 רים •  14 דה לה טורה • 15 קרדוסו • 16 מור • 17 טילמן • 18 הורבאט • 19 רייט • 20 באלוגון • 21 ואה • 22 סקאלי • 23 לונד • 24 מקנזי • 25 ג'ונסון • 26 סרג'נט • מאמן: ברהלטר | ארצות הברית |
אילן אוסטפלד

| --- | --- |
אין תמונה חופשית
 לידה:  1963 (בן 61 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1981–1996 (כ־15 שנים)
 דרגה:    סגן-אלוף
 תפקידים בשירות
 קצין אג"ם בסיירת מטכ"ל מפקד בית הספר ללוחמה בטרור
 פעולות ומבצעים
   מלחמת לבנון הראשונה
 תפקידים אזרחיים
 כתב צבאי
 
אילן אוסטפלד (נולד בשנת 1963) הוא יועץ תקשורת וכתב צבאי ישראלי. בשנת 2019 שימש כדובר מפלגת תל"ם, וכיום משמש כדובר מפלגת "כחול לבן".
ביוגרפיה

אוסטפלד נולד וגדל בחדרה ולמד בתיכון אורט יד לייבוביץ' בנתניה. בשנת 1981 התגייס לצה"ל, התנדב לצנחנים ושובץ בגדוד 890. בצנחנים עבר אוסטפלד מסלול הכשרה כלוחם וקורס מ"כים חי"ר. אוסטפלד לחם במלחמת לבנון הראשונה, כחלק מחטיבת הצנחנים אשר ביצעה נחיתת סער אמפיבית בשפך נהר האל-אוואלי. כעבור יומיים נפצע קשה בכתפו מפגיעת כדור. לאחר שהחלים מפציעתו, השלים אוסטפלד קורס קצינים ושימש כקצין מטה ומבצעים בחטיבת הצנחנים וביחידת שלדג.
בשנת 1988 מונה לקצין האג"ם של סיירת מטכ"ל, עליה פיקד באותה העת משה יעלון, והיה מעורב בין היתר בתכנון ובביצוע של מבצע "הצגת תכלית". לאחר מכן השתלם במכללה הבין-זרועית לפיקוד ולמטה כראש לשכתו של עוזר ראש אג"ם, האלוף גיורא רום, ואחר כך כראש הלשכה של מפקד חילות השדה, האלוף עמנואל סקל.
בשנים 1996–1994 שימש אוסטפלד כמפקד בית הספר ללוחמה בטרור בדרגת סא"ל. לאחר מכן השתחרר מצה"ל. בשנת 2001 מונה אוסטפלד לכתב הצבאי של גלי צה"ל ולאחר מכן שימש כיועץ התקשורת של שר החוץ, סילבן שלום. בשנת 2006 מונה אוסטפלד ליועץ התקשורת של שר הביטחון, עמיר פרץ, ושימש בתפקידו במהלך מלחמת לבנון השנייה. כמה חודשים לאחר המלחמה התפטר אוסטפלד, לאחר שמתח ביקורת קשה על התנהלות פרץ מול התקשורת. בהמשך, שימש אוסטפלד כיועץ התקשורת של יו"ר הכנסת, חברת הכנסת דליה איציק.
אוסטפלד הוא בעל תואר ראשון במזרחנות מאוניברסיטת תל אביב. הוא נשוי ואב לשלושה. מתגורר בחדרה.
הערות שוליים

↑  זוהר בלומנקרנץ, דרוש יועץ, באתר הארץ, 18 בספטמבר 2006
1 2  בן זילכה, אהלן בוגי, מה העניינים, באתר nrg‏, 26 באוקטובר 2001
↑  מיכה פרידמן, חגיגה ורבע, באתר העין השביעית, 24 באוקטובר 2010
↑  אמיר תיבון, ‏אדריכל החיסול, באתר ‏מאקו‏, 22 במאי 2013
↑  יובל אזולאי, אולמרט לא לבד: הקהל לא איפשר לסילבן שלום לנאום בכנס שדרות; מקורביו: זה היה מארב מתוכנן של אנשי פרץ, באתר TheMarker‏, 23 בנובמבר 2005
↑  רתם קלינה, אילן אוסטפלד מונה ליועץ התקשורת של פרץ, באתר nrg‏, 21 במאי 2006
↑  עמוס הראל, מחלוקת בין פרץ לחלוץ מונעת מינוי אלוף לצפון, באתר הארץ, 25 בספטמבר 2006
↑  יוסי ורטר, דועך, דועך, דועך, באתר TheMarker‏, 15 בספטמבר 2006
↑  שחר אילן, ח"כים: איציק דוחה דיון פגרה ופוגעת במעמד הכנסת, באתר הארץ, 13 באוגוסט 2007
אוניברסיטת יוסטון

| --- | --- |


בניין יחזקאל קאלן
 אוניברסיטה
 מוטו:  בזמן
 תקופת הפעילות:  1927–הווה (כ־97 שנים)
 בעלי תפקידים
 יו"ר:  Renu Khator 
 סגל:  4,038
 סטודנטים
 כלל הסטודנטים:  46,148
 סטודנטים לתואר ראשון:  37,689
 סטודנטים לתארים מתקדמים:  8,459
 שונות
 הון עצמי:  1.49 מיליארד דולרים
 מיקום
 מיקום:  יוסטון, טקסס, ארצות הברית
 מדינה:  ארצות הברית ארצות הברית
 קואורדינטות:  29°43′08″N 95°20′21″W﻿ / ﻿29.718922°N 95.339162°W﻿ / 29.718922; -95.339162
 www.uh.edu
 he
 
אוניברסיטת יוסטון (באנגלית: University of Houston; בראשי תיבות: UH) היא אוניברסיטת מחקר ציבורית הממוקמת ביוסטון, שבמדינת טקסס אשר בארצות הברית. האוניברסיטה הוקמה ב-1927 והיא האוניברסיטה השלישית בגודלה במדינה, עם כ-46,000 סטודנטים, ושטחה מתפרס על כ-66 דונם. במוסד ישנן כ-282 תוכניות לימוד שונות, וכ-40 מכוני מחקר. ההשפעה הכלכלית של האוניברסיטה תורמת יותר משלושה מיליארד דולר לשנה לכלכלה של טקסס, תוך שהיא מייצרת כ-24,000 משרות. פועלים בה כ-400 ארגוני סטודנטים ו-17 קבוצות ספורט.
האוניברסיטה חברה באוניברסיטאות הערים הגדולות (GCU) ובאיגוד אוניברסיטאות המחקר (URA).
היסטוריה

עם היווסדה בשנת 1927, למדו באוניברסיטת יוסטון כ-232 סטודנטים ועבדו בה כ-12 אנשי סגל. בשנת 1939 שופץ הקמפוס והורחב מאוד, ולמדו בו למעלה מ-2,500 סטודנטים. במהלך מלחמת העולם השנייה חלק משמעותי מן הסטודנטים גויסו והאוניברסיטה הכשירה טכנאי רדיו עבור צי ארצות הברית. בשנת 1947 החלו לימודי משפטים במוסד, וכשנתיים לאחר מכן נבנתה ספרייה חדשה. בתקופה זו למדו כבר כ-14,000 סטודנטים עם כ-300 אנשי סגל. בשנות ה-50 אוניברסיטת יוסטון פעלה כאוניברסיטה פרטית, אך לאחר משבר כספי היא חזרה להיות ציבורית בתחילת שנות ה-60. בתקופה זו התנועה האפרו-אמריקאית לזכויות האזרח קיימה מחאות כנגד האוניברסיטה, על היותה פתוחה אך ורק ללבנים.